laion/Wikipedia-Exotic huggingface dataset:
STS-51-J

STS-51-J היא המשימה ה-21 בתוכנית המעבורות של נאס"א, והראשונה של מעבורת החלל אטלנטיס. מפקד המשימה: קרול בובקו טייס: רונלד גרייב מומחה למשימה: דוד הילמרס (David C. Hilmers) מומחה למשימה: רוברט סטיוארט (Robert L. Stewart) מומחה למשימה: ויליאם פיילס (William A. Pailes) STS-51-J הייתה המשימה השנייה שהוקדשה כולה לטובת מחלקת ההגנה של ארצות הברית. המטען שהועלה למעבורת היה סודי, אך דווח על שני לווייני תקשורת של מחלקת ההגנה (DSCS-III). הלוויינים הוצבו במסלול נייח והשתמשו בתדירויות X-band של 8 ג'יגה-הרץ. כל לוויין תוכנן לאורך חיים של 10 שנים. המשימה הוגדרה כהצלחה, וחזרה לאחר כ-4 ימים. הנחיתה התקיימה במסלול המראה מספר 23 בבסיס חיל האוויר אדוארדס שבקליפורניה. משימות מעבורות החלל מדיה וקבצים בנושא STS-51-J בוויקישיתוף סיכום המשימה באתר נאס"א תקציר המשימה באתר הראשי של נאס"א מידע על המשימה
חליל היפר קונטרה-באס

חליל היפר קונטרה-באס הוא כלי נגינה נדיר, הגדול והנמוך ביותר במשפחת החלילים, עם צינורות שמגיעים למעל משמונה מטרים באורך. מכוון על פי דו, ארבע אוקטבות מתחת לחליל הקונצרטי (שלוש אוקטבות מתחת לחליל הבס, שתי אוקטבות מתחת לחליל הקונטרבס, ואוקטבה אחת מתחת לחליל הקונטרבס הכפול), כשהצליל הנמוך ביותר שלו הוא דו אפס, 16 הרץ, אוקטבה אחת מתחת לדו הנמוך ביותר על פסנתר סטנדרטי. מתחת למה שנחשב בדרך כלל לטווח השמיעה האנושי (20 עד 20,000 הרץ). חליל ההיפרבס עשוי מ-PVC או עץ. הדוגמה הידועה הראשונה של הכלי נבנתה על ידי פרנצ'סקו רומי, בעל מלאכה פלורנטיני, עבור החלילן האיטלקי רוברטו פבריציאני. פבריציאני הוא הממציא והמבצע העיקרי של הכלי הזה. הוא קורא לזה חליל היפרבס, או flauto iperbasso באיטלקית. פיטר שרידן, מומחה לחלילים בעלי מנעד נמוך, הזמין את חליל ההיפרבס הכרומטי המלא הראשון מהיוצרת ההולנדית יילה הוכנהאוס באוגוסט 2010. מדיה וקבצים בנושא חליל היפר קונטרה-באס בוויקישיתוף דיון בחליל היפרבס עמוד היוטיוב של רוברטו פבריציאני, המציג כמה יצירות של ה-flaauto iperbaso הדגמת וידאו של חליל ההיפרבס שנעשה עבור פיטר שרידן על ידי Jelle Hogenhuis ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
איוויצה דראגוטינוביץ'

איוויצה דראגוטינוביץ' (בסרבית: Ивица Драгутиновић; נולד ב-13 בנובמבר 1975) הוא כדורגלן עבר סרבי ששיחק במעדת המגן השמאלי. דראגוטינוביץ' התחיל את הקריירה שלו במחלקת הנוער של פולימליה. בקיץ 1993 הצטרף לבור מהליגה היוגוסלבית השנייה. כעבור שנה חתם בבוראץ' צ'צ'אק עמה עלה לליגת העל היוגוסלבית בסיום העונה הראשונה. בקיץ 1996 הצטרף לגנט מליגת העל הבלגית. ב-10 באוגוסט 1996 ערך את הופעת הבכורה שלו בקבוצה בניצחון 1-3 נגד שרלרואה. בקיץ 2000 הצטרף לסטנדרד לייז'. ב-31 באוגוסט 2005 דראגוטינוביץ' חתם בסביליה מליגת העל הספרדית. בשתי עונותיו הראשונים במועדון, רשם שתי זכיות בגביע אופ"א, אחת בגביע המלך הספרדי, הסופר קאפ הספרדי והסופר קאפ האירופי. ב-25 באוגוסט 2007 היה זה שנתן את הטיפול הראשוני לחברו לקבוצה אנטוניו פוארטה שהתמוטט במהלך משחק הליגה נגד דפורטיבו לה קורוניה ובכך הציל את חייו, אך פוארטה נפטר בבית החולים שלושה ימים לאחר מכן. ב-24 בנובמבר 2009, דראגוטינוביץ' הבקיע שער עצמי בהפסד 1-0 לאוניראה אורזיצ'ני במסגרת שלב הבתים של ליגת האלופות. בתחילת עונת 2010/2011 נפצע וחזר לשחק כדורגל רק ב-11 במאי 2011 במשחק החוץ נגד אוססונה. ב-26 במאי הודיע על עזיבת המועדון ויותר מאוחר פרש מכדורגל. ב-13 בדצמבר 2000 דראגוטינוביץ' ערך את הופעת הבכורה שלו בנבחרת יוגוסלביה בתיקו 1-1 נגד יוון. במהלך קמפיין מוקדמות מונדיאל 2006, דראגוטינוביץ' היה חלק מרביעיית ההגנה שספגה רק שער אחד במהלך הקמפיין וסיימה במקום הראשון בבית המוקדם. ב-12 בספטמבר 2007 נקלע לעימות עם מאמן פורטוגל לואיס פליפה סקולארי במהלך המשחק בין שתי הנבחרות, שהביא להרחקת השחקן לשני משחקים. את מונדיאל 2010, דראגוטינוביץ' החמיץ בגלל פציעה בגיד האכילס. סביליה גביע המלך הספרדי: 2006/2007, 2009/2010 הסופר קאפ הספרדי: 2007 גביע אופ"א: 2005/2006, 2006/2007 הסופר קאפ האירופי: 2006 מדיה וקבצים בנושא איוויצה דראגוטינוביץ' בוויקישיתוף איוויצה דראגוטינוביץ', באתר Transfermarkt איוויצה דראגוטינוביץ', באתר Soccerway איוויצה דראגוטינוביץ', באתר BDFutbol איוויצה דראגוטינוביץ', באתר WorldFootball.net איוויצה דראגוטינוביץ', באתר National Football Teams איוויצה דראגוטינוביץ', באתר FootballDatabase.eu
אולפני ההנפשה פטרבורג

אולפני ההנפשה פטרבורג, רשמית אולפני ההנפשה הממוחשבת פטרבורג (ברוסית: Студия компьютерной анимации «Петербург») הוא אולפן רוסי מהעיר סנקט פטרבורג המפיק סרטי אנימציה. האולפנים ידועים בעיקר בזכות הפקת סדרת האנימציה "קיקוריקי", שעליה הוענק למפיקים פרס הפדרציה הרוסית בתחום התרבות והאמנות לשנת 2008. בשנת 2016, VGTRK קיבלה את זכויות השידור של רוב סדרות האנימציה של "אולפני ההנפשה פטרבורג". קיקוריקי (Смешарики) (מאז 2004) קיקוריקי. צוות בלתי מנוצח (Смешарики. Начало) (2011) צ'ינטי (2011) קיקוריקי: אגדת דרקון הזהב (2016) קיקוריקי (2017) כדוריקים (2017) פיניק (2022) הסוכן צ'כוב (בהפקה) סויוזמולטפילם הנפשה אתר האינטרנט הרשמי של אולפני ההנפשה פטרבורג אולפני ההנפשה פטרבורג, ברשת החברתית פייסבוק אולפני ההנפשה פטרבורג, ברשת החברתית VK
טומוהארו אושידה

טומוהארו אושידה (ביפנית: 牛田智大;‏ נולד בפוקושימה ב-16 באוקטובר 1999) הוא פסנתרן יפני. אושידה נולד באיוואקי, פוקושימה ביפן, גדל בשאנגחאי, אולם חזר לאיצ'י שביפן בגיל בית הספר היסודי. אושידה למד בקונסרבטוריון במוסקבה בפיקוחו של יורי סלסרב. הוא הקליט את האלבום הראשון שלו "חלומות אהבה" ב-2012, בגיל 12, כפסנתרן הקלאסי היפני הצעיר ביותר. אושידה הלחין את מוזיקת הנושא של תערוכת "ליכטנשטיין" שהתקיימה במרכז הלאומי לאמנות חדשה בטוקיו והופיע בנוכחות יורש העצר לשעבר היפני ב-2012. בשנת 2014 הופיע אושידה לראשונה עם אמנים מחוץ ליפן כשלקח חלק במופע עם תזמורת וינר קאמר, בניצוחו של סטפן ולדר. ב-2015 הופיע ביפן, עם התזמורת הלאומית הרוסית בניצוחו של מיכאיל פלטנב, וב-2018 עם התזמורת הפילהרמונית הלאומית של ורשה בניצוחו של יאצק קספסיק. 2011 - התחרות הבינלאומית ע”ש שופן לפסנתר באסיה - קונצרט ב חלוקה - פרס ראשון (הצעיר ביותר בהיסטוריה של הקטגוריה) 2012 - התחרות הבינלאומית ע”ש שופן לפסנתר באסיה - קונצרט ג חלוקה - פרס ראשון (הצעיר ביותר בהיסטוריה של הקטגוריה) 2018 - התחרות הבינלאומית המאמאטסו לפסנתר - פרס שני 2019 - פרסי המוזיקה אידמיטסו ה-29 טומוהארו אושידה, ברשת החברתית פייסבוק טומוהארו אושידה, ברשת החברתית אקס (טוויטר) טומוהארו אושידה, ברשת החברתית אינסטגרם טומוהארו אושידה, סרטונים בערוץ היוטיוב טומוהארו אושידה, במסד הנתונים הקולנועיים IMDb (באנגלית) טומוהארו אושידה, באתר אפל מיוזיק (באנגלית) טומוהארו אושידה, באתר ספוטיפיי טומוהארו אושידה, באתר Last.fm (באנגלית) טומוהארו אושידה, באתר AllMusic (באנגלית) טומוהארו אושידה, באתר MusicBrainz (באנגלית) טומוהארו אושידה, באתר Discogs (באנגלית) טומוהארו אושידה, באתר אמזון מיוזיק טומוהארו אושידה באתר "קלאסיקות אוניברסליות של יפן" טומוהארו אושידה, באתר "אומנויות יפן" "רסיטל לפסנתר של אומוהארו אושידה". ימאהה מוזיקה. 2012-04-15. נבדק ב-2012-04-22. "ראיון עם הפסנתרן המקצועי הצעיר ביותר". הכול על (ביפנית). 2013-06-26. נבדק ב-2014-06-09. BIOGRAPHY | Tomoharu Ushida - UNIVERSAL MUSIC JAPAN, טומוהארו אושידה (ביפנית) Tomoharu Ushida | Japan ArtsJapan Arts, Japan Arts (באנגלית) Tomoharu Ushida, Classics (ביפנית) The Asahi Shimbun Company, יורש העצר משתתף בטקס הפיתוח של ליכטנשטיין, באתר Asahi Shimbum (ביפנית) XVIII Chopin Competition, chopin2020.pl (באנגלית) Tomoharu Ushida, Russian National Orchestra (באנגלית) Wiener Kammer Orchestra, Japan Arts (ביפנית) Results (ביפנית) Results (ביפנית) The 10th HIPIC | History | About Competition, The 11th Hamamatsu International Piano Competition (באנגלית) Winners, Idemitsu Kosan (ביפנית) SANKEI DIGITAL INC, על הזוכים ה-29 וקונצרט ההנצחה: איסה!, באתר Iza!, ‏2019-06-04 (ביפנית) "DISCOGRAPHY | Tomoharu Ushida - UNIVERSAL MUSIC JAPAN". Tomoharu Ushida (ביפנית). נבדק ב-2022-01-05.{{cite web}}: תחזוקה - ציטוט: url-status (link) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טומוהארו אושידה".
אניס בן סלימאן

אניס בן סלימאן (בערבית: أنيس بن سليمان; נולד ב-16 במרץ 2001 בקופנהגן שבדנמרק) הוא כדורגלן תוניסאי המשחק בעמדת הקשר בקבוצת ברונדבי מליגת העל הדנית ובנבחרת תוניסיה. בן סלימאן גדל במחלקות הנוער של מספר מועדונים בדנמרק. בין השנים 2018–2019 שיחק בקבוצה הבוגרת של אקדמיסק בולדקלוב מהליגה הדנית השלישית, במדיה ערך 18 הופעות ליגה והבקיע שני שערים. ב-1 ביולי 2019 חתם בן סלימאן בברונדבי מליגת העל הדנית. בעונת 2020/2021 זכה עם המועדון באליפות דנמרק. ב-9 באוקטובר 2020 ערך בן סלימאן את הופעת הבכורה שלו בנבחרת תוניסיה, בניצחון 3-0 על נבחרת סודאן במשחק ידידות. במשחק זה הבקיע את שער הבכורה שלו בנבחרת. נכלל בסגל נבחרת תוניסיה לטורניר מונדיאל 2022. נכלל בסגל נבחרת תוניסיה לטורניר גביע אפריקה לאומות 2023. ברונדבי אליפות דנמרק (1): 2019/2020 מדיה וקבצים בנושא אניס בן סלימאן בוויקישיתוף אניס בן סלימאן, באתר Transfermarkt אניס בן סלימאן, באתר Soccerway אניס בן סלימאן, באתר BDFutbol אניס בן סלימאן, באתר WorldFootball.net אניס בן סלימאן, באתר National Football Teams אניס בן סלימאן, באתר FootballDatabase.eu القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית) La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
מרקוס לאובנטל

מרקוס לאובנטל (בגרמנית: Markus Laubenthal; נולד ב-4 בדצמבר 1962) הוא סגן המפקח הכללי (מקביל לתפקיד הסגן הרמטכ"ל) של הבונדסוור (צבא גרמניה). לאובנטל נולד באאכן ב-4 בדצמבר 1962 והתגייס לבונדסוור ב-1982. הוא הוצב בגדוד הפאנצר ה-33 בנוישטאדט אם ריבנברגה. בין השנים 1983–1985 הוכשר כקצין מילואים וכקצין שריון בבית הספר לקצינים בהנובר ובבית הספר לשריון במינסטר. בין השנים 1985–1989 הוחזר לגדוד הפאנצר ה-33 ומונה למפקד מחלקה. לאחר מכן מונה לקצין במטה הגדוד ואז במטה דיוויזיית הפאנצר ה-1 בהנובר. ביולי 1991 הועבר למטה גדוד היגרים ה-1 בברלין, ואז כמאמן נוער בבית הספר בשוורין. בין 1993–1997 מונה למפקד פלוגה בגדוד הפאנצר ה-203. בין 1997–1999 השתתף בקורס המטכ"ל באקדמיית הפיקוד של הבונדסוור בהמבורג. ב-1999 הוצב בקלן כראש מחלקת המבצעים של המטכ"ל. לאחר מכן נסע לבריטניה והשלים תואר בלימודי הגנה בקינגס קולג' לונדון. ב-2003 חזר לגרמניה ומונה למפקד גדוד הפאנצר ה-203 עד 2005 אז הועבר למטה הכללי. בין 2007–2008 היה ראש תחום תכנון, ארגון, הדרכה ותרגילים בדיוויזיית התגובה המהירה. בין 2008–2010 מונה לראש מחלקת המבצעים בפיקוד הצבא בקובלנץ. ב-2010–2012 הועבר למלא תפקידים אזרחיים עבור שר ההגנה הפדרלי. ב-1 בספטמבר 2012 מונה למפקד בריגדת הפאנצר ה-12 באמברג, ובאוגוסט 2014 מונה לראש מטה צבא ארצות הברית באירופה ובאפריקה אשר בסיסו בוויסבאדן. זו הייתה הפעם הראשונה שגנרל גרמני קיבל את התפקיד. לאחר שסיים את התפקיד הוענק לו אות לגיון ההצטיינות מטעם ממשלת ארצות הברית. ב-16 בפברואר 2017 הועבר לפקד על דיוויזיית הפאנצר ה-1. ב-1 במאי 2018 מונה לראש מחלקת הכוחות המזוינים במשרד ההגנה והועלה לדרגת הועלה לדרגת גנרל-מיור. ב-1 באפריל 2020 מונה לסגן המפקח הכללי של הבונדסוור תחת אברהרד צורן. מדיה וקבצים בנושא מרקוס לאובנטל בוויקישיתוף מרקוס לאובנטל, באתר הבונדסוור ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרקוס לאובנטל".
רדא חלאימיה

מוחמד רדא חלאימיה (בערבית: محمد رضا حلايمية, בתעתיק: מחמד רצ'א חלאימיה; נולד ב-28 באוגוסט 1996 באוראן שבאלג'יריה) הוא כדורגלן אלג'יראי המשחק בעמדת המגן הימני בקבוצת בירסחוט מליגת העל הבלגית ובנבחרת אלג'יריה. חלאימיה גדל במחלקת הנוער של אוראן מליגת העל האלג'יראית, ובין השנים 2015–2019 שיחק בקבוצה הבוגרת של המועדון. ב-1 ביולי 2019 חתם בבירסחוט מהליגה הבלגית השנייה. בתום עונת 2019/2020 העפיל עם המועדון לליגת העל הבלגית. ב-30 באוגוסט 2020 ערך את הופעת הבכורה שלו בליגת העל הבלגית, בהפסד 3-0 לסטנדרד לייז'. ב-27 בדצמבר 2018 ערך חלאימיה את הופעת הבכורה שלו בנבחרת אלג'יריה, בניצחון 1-0 על נבחרת קטר במשחק ידידות. רדא חלאימיה, באתר Transfermarkt רדא חלאימיה, באתר Soccerway רדא חלאימיה, באתר National Football Teams רדא חלאימיה, באתר FootballDatabase.eu
איאד מוחמד

איאד מוחמד (בצרפתית: Iyad Mohamed; נולד ב-5 במרץ 2001 בדנקרק שבצרפת) הוא כדורגלן קומורי המשחק בעמדת הקשר האחורי בקבוצת אוסר מהליגה הצרפתית השנייה ובנבחרת קומורו. מוחמד גדל במחלקת הנוער של אוסר. בשנת 2019 החל לשחק באוסר II, קבוצת המילואים של המועדון. ב-16 באוקטובר 2021 ערך את הופעת הבכורה שלו בקבוצה הבוגרת של המועדון, בהפסד 6-0 לטולוז במסגרת המחזור השני בליגה הצרפתית השנייה לעונת 2021/2022. ב-1 בספטמבר 2021 ערך מוחמד את הופעת הבכורה שלו בנבחרת קומורו, בניצחון 7-1 על נבחרת איי סיישל במשחק ידידות. איאד מוחמד, ברשת החברתית אינסטגרם איאד מוחמד, באתר Transfermarkt איאד מוחמד, באתר Soccerway איאד מוחמד, באתר National Football Teams איאד מוחמד, באתר FootballDatabase.eu Amical : les Comores écrasent largement les Seychelles באתר Comoros Football 269, ‏ 1 בספטמבר 2021 (בצרפתית)
סופיאן אל-כרוואני

סופיאן אל-כרוואני (בערבית: سفيان الكرواني, בתעתיק: ספיאן אלכרואני; נולד ב-19 באוקטובר 2000 בדן בוס שבהולנד) הוא כדורגלן מרוקאי המשחק בעמדת המגן השמאלי בקבוצת אוטרכט מליגת העל ההולנדית ובנבחרת מרוקו. אל-כרוואני גדל במחלקות הנוער של מספר מועדונים בהולנד, ובשנת 2017 הגיע אל מחלקת הנוער של ניימכן. בשנת 2019 החל לשחק בקבוצה הבוגרת של המועדון במסגרת הליגה ההולנדית השנייה, ובסוף עונת 2020/2021 העפיל עם המועדון לליגת העל ההולנדית. ב-14 באוגוסט 2021 ערך את הופעת הבכורה שלו בליגת העל ההולנדית, בהפסד 5-0 לאייאקס במסגרת המחזור הראשון לעונת 2021/2022. לקראת עונת 2023/2024 חתם באוטרכט. ב-9 באוקטובר 2021 ערך אל-כרוואני את הופעת הבכורה שלו בנבחרת מרוקו, בניצחון 3-0 על נבחרת גינאה ביסאו במסגרת מוקדמות מונדיאל 2022. מדיה וקבצים בנושא סופיאן אל-כרוואני בוויקישיתוף סופיאן אל-כרוואני, באתר Transfermarkt סופיאן אל-כרוואני, באתר Soccerway סופיאן אל-כרוואני, באתר WorldFootball.net סופיאן אל-כרוואני, באתר National Football Teams סופיאן אל-כרוואני, באתר FootballDatabase.eu
סמואל צ'וקווזה

סמואל צ'ימרנקה צ'וקווזה (באנגלית: Samuel Chimerenka Chukwueze; נולד ב-22 במאי 1999 באומואהיה שבניגריה) הוא כדורגלן ניגרי המשחק בעמדת קשר הכנף בקבוצת מילאן מהסרייה א' ובנבחרת ניגריה. צ'וקווזה הצטרף למחלקת הנוער של ויאריאל מהלה ליגה בשנת 2017. בשנת 2018 החל לשחק בוויאריאל ב', קבוצת המילואים של המועדון. ב-20 בספטמבר 2018 ערך צ'וקווזה את הופעת הבכורה שלו בקבוצה הבוגרת של ויאריאל, בתיקו 2-2 נגד גלאזגו ריינג'רס במסגרת שלב הבתים של הליגה האירופית לעונת 2018/2019. ב-5 בנובמבר ערך את הופעת הבכורה שלו בלה ליגה, בתיקו 1-1 נגד לבאנטה במסגרת המחזור ה-11 לעונת 2018/2019. ב-27 ביולי 2023, הצטרף למועדון הפאר האיטלקי מילאן מהסרייה א', בעסקה המוערכת בכ-25 מיליון יורו. ב-20 בנובמבר 2018 ערך צ'וקווזה את הופעת הבכורה שלו בנבחרת ניגריה, בתיקו 0-0 נגד נבחרת אוגנדה במשחק ידידות. הוא היה חלק מסגל נבחרת ניגריה בטורניר גביע אפריקה לאומות 2019. ב-10 ביולי 2019 הבקיע את שער הבכורה שלו בנבחרת, בניצחון 1–2 על נבחרת דרום אפריקה במסגרת שלב רבע הגמר של הטורניר. נכלל בסגל נבחרת ניגריה לטורניר גביע אפריקה לאומות 2023. ויאריאל הליגה האירופית (1): 2020/2021 מדיה וקבצים בנושא סמואל צ'וקווזה בוויקישיתוף סמואל צ'וקווזה, באתר Transfermarkt סמואל צ'וקווזה, באתר Soccerway סמואל צ'וקווזה, באתר BDFutbol סמואל צ'וקווזה, באתר WorldFootball.net סמואל צ'וקווזה, באתר National Football Teams סמואל צ'וקווזה, באתר FootballDatabase.eu Samuel Chukwueze signs 5 years Contract with Villarreal FC באתר הרשמי של אקדמיית הכדורגל דיאמונד, 5 בספטמבר 2017 (באנגלית) Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
פפה גייה

פפה אלסאנה גייה (בצרפתית: Pape Alassane Gueye; נולד ב-24 בינואר 1999 במונטריי שבצרפת) הוא כדורגלן סנגלי המשחק בעמדת הקשר האחורי בקבוצת ויאריאל מליגת העל הספרדית, ובנבחרת סנגל. גייה גדל במחלקת הנוער של לה האבר החל משנת 2017. בשנת 2016 החל לשחק בלה האבר ב', קבוצת המילואים של המועדון. בסך הכל ערך 39 הופעות ליגה במועדון. ב-29 באפריל 2020 חתם על חוזה בווטפורד מהפרמייר ליג החל מה-1 ביולי 2020. 24 שעות לאחר מכן, הודיעה ווטפורד על מכירתו לאולימפיק מרסיי מליגת העל הצרפתית. ב-1 ביולי 2020 חתם על חוזה לארבע עונות באולימפיק מרסיי מליגת העל הצרפתית. ב-30 באוגוסט ערך את הופעת הבכורה שלו במועדון, בניצחון 3-2 על ברסט במסגרת המחזור הראשון בליגה לעונת 2020/2021. ב-16 בדצמבר הבקיע את שער הבכורה שלו במועדון, בהפסד 2-1 לסטאד רן במסגרת המחזור ה-15 בליגה. בעונתו הראשונה במועדון ערך 32 הופעות ליגה, בהן הבקיע שני שערים. ב-30 בינואר 2023 הושאל לסביליה עד לסיום העונה. ב-5 ביולי 2024 חתם לארבע שנים בויאריאל. ב-14 בנובמבר 2021 ערך את הופעת הבכורה שלו בנבחרת סנגל, בניצחון 2-0 על נבחרת הרפובליקה של קונגו במסגרת מוקדמות מונדיאל 2022. נכלל בסגל נבחרת סנגל לטורניר מונדיאל 2022. נכלל בסגל נבחרת סנגל לטורניר גביע אפריקה לאומות 2023. מדיה וקבצים בנושא פפה גייה בוויקישיתוף פפה גייה, באתר Transfermarkt פפה גייה, באתר Soccerway פפה גייה, באתר WorldFootball.net פפה גייה, באתר National Football Teams פפה גייה, באתר FootballDatabase.eu Official: Hornets Sign Gueye באתר הרשמי של ווטפורד, 29 באפריל 2020 (באנגלית) Pape Gueye est Olympien באתר הרשמי של אולימפיק מרסיי, 1 ביולי 2020 (בצרפתית) Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
אגיבו קמארה

אגיבו קמארה (בצרפתית: Aguibou Camara; נולד ב-20 במאי 2001 בגינאה) הוא כדורגלן גינאי המשחק בעמדת הקשר ההתקפי בקבוצת אולימפיאקוס מליגת העל היוונית ובנבחרת גינאה. קמארה הגיע למחלקת הנוער של ליל בשנת 2019 ממחלקת הנוער של אלפנט קולאה. ב-29 במרץ 2019 חתם על החוזה המקצועני הראשון שלו במועדון. ב-10 בפברואר 2021 ערך את הופעת הבכורה שלו במועדון, בניצחון 1-0 על דיז'ון במסגרת הגביע הצרפתי, בו הבקיע את שער הניצחון. ב-13 ביולי 2021 חתם קמארה על חוזה לארבע עונות באולימפיאקוס מליגת העל היוונית. ב-12 באוקטובר 2019 ערך קמארה את הופעת הבכורה שלו בנבחרת גינאה, בהפסד 1-0 לנבחרת קומורו במשחק ידידות. ב-11 ביוני 2021 הבקיע את שער הבכורה שלו בנבחרת, בניצחון 2-1 על נבחרת ניז'ר במשחק ידידות. נכלל בסגל נבחרת גינאה לטורניר גביע אפריקה לאומות 2023. מדיה וקבצים בנושא אגיבו קמארה בוויקישיתוף אגיבו קמארה, באתר Transfermarkt אגיבו קמארה, באתר Soccerway אגיבו קמארה, באתר National Football Teams אגיבו קמארה, באתר FootballDatabase.eu Lille : Aguibou camara signe pour 5 ans באתר guineeactusport, ‏ 29 במרץ 2019 (בצרפתית) Ο Καμαρά στον Ολυμπιακό μέχρι το 2025 באתר הרשמי של אולימפיאקוס, 13 ביולי 2021 (ביוונית) Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
נעים ואן אטנהובן

נעים-נור ואן אטנהובן (בהולנדית: Naïm-Nhour Van Attenhoven; נולד ב-31 בינואר 2003 בבריסל שבבלגיה) הוא כדורגלן ניז'רי יליד בלגיה המשחק בעמדת השוער במחלקת הנוער של קבוצת המילואים של ואלנסיין מליגת העל הצרפתית ובנבחרת ניז'ר. ואן אטנהובן גדל במחלקות הנוער של מספר מועדונים בבלגיה ובהולנד, ובחודש מאי 2020 הגיע למחלקת הנוער של אנדרלכט. ב-26 באוגוסט 2021 ערך ואן אטנהובן את הופעת הבכורה שלו בנבחרת ניז'ר, בהפסד 3-0 לנבחרת סודאן במשחק ידידות. נעים ואן אטנהובן, באתר Transfermarkt נעים ואן אטנהובן, באתר Soccerway נעים ואן אטנהובן, באתר WorldFootball.net נעים ואן אטנהובן, באתר National Football Teams נעים ואן אטנהובן, באתר FootballDatabase.eu Un international belge U17 signe au RSC Anderlecht, באתר Walfoot,‏ 2 במאי 2020 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נעים ואן אטנהובן".
דוד כפרי

דוד כפרי (4 בנובמבר 1939 - 30 בספטמבר 2020) היה שחקן ומאמן כדורעף. אימן את נבחרות הגברים והנשים בכדורעף בשנות השבעים של המאה ה-20. כפרי החל לשחק כדורעף בגיל 15 בקבוצת הנוער של הפועל שריד. לאחר כשנה עלה לקבוצה הבוגרת. באותה שנה, 1956, הוזמן לנבחרת ישראל בכדורעף, שאותה אימן מיכה שמבן. כשחקן, הוביל דוד את הפועל שריד לזכייה היסטורית באליפות המדינה ב-1958. בשנת 1961, צורף להפועל עין-שמר למשחק יחיד באליפות אירופה לקבוצות מול גלאטטראיי הטורקית. סך הכל זכה ב-5 אליפויות ו-6 גביעים בליגה הישראלית. בשנות השבעים אימן את נבחרות הגברים והנשים של ישראל. בשנות השמונים אימן את נבחרת הנוער של ישראל ואף הגיע עימה ב-1988 לגמר אליפות אירופה. אימן גם את הפועל בת-ים, הפועל קריית אתא ומכבי רעננה. כיהן כמדריך הראשי בבית הספר למאמנים ולמדריכי כדורעף במכללה האקדמית בווינגייט. מדיה וקבצים בנושא דוד כפרי בוויקישיתוף כפרי-מאמן הכדורעף, בעיתון מעריב 22 ביולי 1974
קורודה

האם התכוונתם ל... הרוהיקו קורודה – כלכלן יפני סאיאקו קורודה – בתם של קיסר יפן לשעבר אקיהיטו, ומיצ'יקו. קורודה קיוטאקה – פוליטיקאי יפני
טלפוניקה

טלפוניקה (בספרדית: Telefónica) היא חברת תקשורת רב לאומית ספרדית שבסיסה במדריד, ספרד. היא אחת ממפעילות הטלפון והסלולר הגדולות בעולם. היא מספקת שירותי טלפוניה קווית וסלולרית, אינטרנט וטלוויזיה באירופה ובאמריקה. לחברה מותגי תקשורת נוספים כגון O2 ו-Vivo. החברה הוקמה במדריד בשנת 1924 בשם Compañía Telefónica Nacional de España (CTNE) עם ITT כאחד מבעלי המניות הגדולים שלה. בשנת 1945 רכשה המדינה חלק של 79.6% מהחברה. חלק זה דולל על ידי הגדלת הון ב-1967. טלפוניקה הייתה מפעילת הטלפון היחידה בספרד עד לרפורמה של שוק התקשורת ב-1997. בשנת 2000 היא שלטה במעל 75% מהשוק בספרד. כיום, טלפוניקה פועלת ביותר מ-20 מדינות ברחבי אירופה ואמריקה. טלפוניקה היא התאגיד השני בגודלו בספרד. היא פועלת תחת המותגים "movistar" ו-"O2", כשהראשון הוא ספק האינטרנט והטלפון הגדול ביותר בספרד. נכון לשנת 2016, רשת ה-FTTH של טלפוניקה בספרד היא רשת הסיבים הביתית הגדולה ביותר באירופה, ותוכנית ההשבתה של רשת הנחושת הישנה כבר בעיצומה. החברה פעילה במדינות נוספות באירופה ובין השאר גרמניה, בריטניה וצרפת. טלפוניקה מפעילה את מותג הסלולר Movistar ברחבי אמריקה הלטינית ואת Vivo בברזיל. במקסיקו היא המפעילה השנייה בגודלה והיא הגדולה ביותר בצ'ילה, ונצואלה, ברזיל ופרו. טלפוניקה מתכננת למכור את רוב העסקים שלה באמריקה הלטינית על מנת להתמקד בשוקי הליבה בריטניה, ספרד, גרמניה וברזיל ועל ידי כך להוסיף 2 מיליארד יורו בהכנסות. לחברה פעילות במדינות נוספות כולל ארצות הברית, ארגנטינה, קולומביה, קוסטה ריקה, אקוודור, פנמה ועוד. החל משנת 2011 טלפוניקה מחזיקה ב-9.7% ממניות צ'יינה יוניקום, וצ'יינה יוניקום מחזיקה ב-1.4% מהחברה הספרדית. החברה מכרה את פעילותה (מותג O2) במדינות סלובקיה, אירלנד וצ'כיה. בשנת 2009 נפתח מרכז פיתוח בישראל בעקבות רכישת חברת Jajah על ידי מותג O2 של חברת טלפוניקה. בשנת 2017 פוטרו מרבית העובדים ממרכז הפיתוח כחלק ממיזוג מרכז הפיתוח הישראלי עם זה הספרדי. מדיה וקבצים בנושא טלפוניקה בוויקישיתוף אתר האינטרנט הרשמי של טלפוניקה (בשפות מרובות) טלפוניקה, ברשת החברתית פייסבוק טלפוניקה, ברשת החברתית אקס (טוויטר) טלפוניקה, ברשת החברתית אינסטגרם טלפוניקה, סרטונים בערוץ היוטיוב טלפוניקה, באתר אנציקלופדיה בריטניקה (באנגלית) "History". Telefónica. נבדק ב-18 ביולי 2017. {{cite web}}: (עזרה) "Historia | Acerca de Telefónica". telefonica.com. נבדק ב-2019-12-05. "Press conference on Telefónica decision – introductory remarks" (הודעה לעיתונות). European Commissioner for Competition Policy. 4 ביולי 2007. נבדק ב-18 בפברואר 2008. {{cite press release}}: (עזרה) Global 500 2011: Countries - Spain - FORTUNE on CNNMoney.com, money.cnn.com Hail, César! Telefónica will shut down one copper switchboard a day until 2020 7 June 2018 Telefónica "America Movil and Telefonica scrap El Salvador sale". Developing Telecoms. 2020-09-04. נבדק ב-2021-12-29. "Telefónica and China Unicom strengthen ties". BBC News. 23 בינואר 2011. נבדק ב-23 בינואר 2011. {{cite news}}: (עזרה) מאיר אורבך, טלפוניקה מפטרת את עובדיה בישראל, באתר כלכליסט, 11 ביוני 2017
תיירי בורקאר

תיירי בורקאר (בצרפתית: Thierry Burkhard;‏ נולד ב-30 ביולי 1964) הוא גנרל של ארמייה בצבא צרפת המשמש כראש מטה הכוחות המזוינים (מקביל לרמטכ"ל). בורקאר נולד ב-30 ביולי 1964 בעיר דל (אנ'), שם היה אביו מורה בבית ספר מקצועי. הוא למד באקול פוליטקניק ואז במכינה הצבאית בלה מאן ובבית הספר הצבאי של אקס-אן-פרובאנס. בשנים 1985–1988 למד באקדמיה הצבאית סן-סיר ואז בבית הספר לחי"ר במונפלייה. ב-1989 הוצב ברגימנט הצנחנים השני של לגיון הזרים הצרפתי. הוא השתתף במשימות השכנת שלום בעיראק, יוגוסלביה, צ'אד וגבון. בין 2002–2004 הוא היה ראש חטיבת המבצעים של הצבא הצרפתי בגיאנה הצרפתית. ב-2005 הוא הוצב במטה הכללי. ב-2006 הוא השתתף במבצע ליקורן (אנ') בחוף השנהב, ובין 2007–2008 השתתף בשתי משימות באפגניסטן. ב-2008 הוא מונה למפקד הבריגדה השלישית של לגיון הזרים בג'יבוטי, וב-2010 החל למלא תפקידי מטה בכירים במטה הכללי, וב-2018 מונה למפקח של כוחות היבשה. מינויו עורר שערורייה קטנה מכיוון שהוכרז בהפתעה בנאום של שרת ההגנה פלורנס פרלי בלי שיצאה על כך הודעה רשמית לפני כן. ב-30 בנובמבר 2019 הוא חולל שערורייה נוספת כאשר פרסם מכתב גינוי נגד ריס (אנ'), מנהל ההוצאה לאור של העיתון הסאטירי "שרלי הבדו", אשר פרסם קריקטורות שלעגו למותם של 13 חיילים צרפתים בהתנגשות שני מסוקים במאלי במהלך מבצע ברקאן (אנ') נגד המדינה האסלאמית. ב-22 ביולי 2021 מונה לראש מטה הכוחות המזוינים (מקביל לרמטכ"ל) במקומו של פרנסואה לקואנטר. בורקאר נשוי ואב לשלושה. מדיה וקבצים בנושא תיירי בורקאר בוויקישיתוף ביוגרפיה רשמית, באתר הצבא הצרפתי Le général Thierry Burkhard, nouveau chef d’état-major de l’armée de terre Lettre ouverte au directeur de la publication de Charlie Hebdo